El servici d'atenció ciutadana de l'Oficina Municipal d'Habitatge ja ha iniciat el seu funcionament a Sagunt
17 de desembre 2021

![](/media/2z4ixbe3/c1_mini_m1_edificioadmincamireial_archivo.jpg?width=850&height=566.9886363636364)

El servici d'atenció a la ciutadania de l'Oficina Municipal d'Habitatge de Sagunt (OMHA) ha iniciat esta setmana el seu funcionament en el nucli de Sagunt, concretament en l'edifici administratiu de l'Ajuntament situat en el Camí Reial.

![](/media/d1cjvugo/c2_m2_quicofernandez_plenonov.jpg?width=378&height=252)Esta oficina està situada en un despatx de la primera planta, dins del Departament de Cultura. Allí els dimarts de 9.00 a 13.00 hores una treballadora social adscrita a l'OMHA atendrà totes aquelles persones que necessiten informació o ajuda per a la tramitació de documentació referent a subvencions per al lloguer o per a l'adquisició d'habitatge.

**«És una manera de prestar un servei més directe, més pròxim i esperem que la ciutadania en faça ús»**, ha explicat el regidor d'Habitatge i Urbanisme, Quico Fernández, qui al mateix temps ha assenyalat que des del primer dia d'obertura així ha sigut. **«Ja ho vam anunciar quan posàrem en marxa l'oficina i definitivament hem creat ja l'espai»**, ha declarat l'edil.

![](/media/2kugjac0/c3_sedeomha_puertodesagunto_archivo.jpg?width=378&height=252)En este sentit, Fernández ha subratllat que aquelles persones que necessiten els servicis d'este departament de nova creació **«tindran ja un servei de proximitat»**.

D'altra banda, al Port de Sagunt ja funciona també este mateix servici des de fa un temps a les oficines de l'antiga Gerència d'Altos Hornos del Mediterráneo (AHM), en este cas els dijous.

*   [](http://www.facebook.com/sharer.php?u=https://aytosagunto.es/va/actualitat/inici-atencio-ciutadania-omha-2021-12-17/ "Facebook")
*   [](http://twitter.com/share?url=https://aytosagunto.es/va/actualitat/inici-atencio-ciutadania-omha-2021-12-17/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/inici-atencio-ciutadania-omha-2021-12-17/ "Linked In")
*   [](mailto:?body=https://aytosagunto.es/va/actualitat/inici-atencio-ciutadania-omha-2021-12-17/)